মন্ত্রী বলেন, ‘এ দেশের ৩৬-৩৮ শতাংশ শিক্ষার্থী বিভিন্ন মাদরাসাগুলোতে লেখাপড়া করে। এর মধ্যে ফাজিল ও কামিল যথাক্রমে স্নাতক ও স্নাতকোত্তর পর্যায়ের। এ বিশাল শিক্ষার্থীর সিলেবাস কীভাবে আসে, কোথা থেকে আসে, লেখাপড়ার মান কী ধরনের হওয়া উচিত তা দেখাশোনার জন্য কোন অথরিটি (কর্তৃপক্ষ) ছিল না। দেশের বিশ্ববিদ্যালয় থেকে শুরু করে বিভিন্ন শিক্ষাপ্রতিষ্ঠানেরও নিয়ন্ত্রণ কর্তৃপক্ষ থাকে। এর আগে ফাজিল ও কামিলের দেখা-শোনার দায়িত্ব ছিল কুষ্টিয়ার ইসলামী বিশ্ববিদ্যালয়ের, যেটি সাধারণ শিক্ষার বিশ্ববিদ্যালয় হিসেবে পাঠদান করে আসছে। বিষয়টি ভালো ছিল না, দেখতেও অসম্পূর্ণ দেখা যেত। যেহেতু এখানে (মাদরাসা শিক্ষায়) অসংখ্য ছেলে মেয়ে লেখাপড়া করে তারা যেন আরো ভালো ভাবে লেখাপড়া করতে পারে সেজন্য ইসলামি আরবি বিশ্ববিদ্যালয় স্থাপনের প্রকল্প নেয়া হয়েছে।’